Správa zo zahraničnej pracovnej cesty
1.  Účastník ZPC:
 JUDr. Ing. Peter Kulhánek
Generálny riaditeľ
ÚIPŠ, Staré Grunty 52, 842 44 Bratislava

2.  Zahraničná pracovná cesta:
Česká republika, Hradec Králové, 07.-09.04.2013, účasť na odbornej konferencii ISSS 2013

3.  Rámcový program pobytu:
7.04.2013 – nedeľa – príchod do hotela
8.04.2013 – pondelok – registrácia, Višegrádská konferencia V4DIS 2013, Oficiálne slávnostné zahájenie, e-Government k procesnej reforme, Dostupnosť informácií pre hendikovaných
9.04.2013 – utorok - Ďalší rozvoj GIS v ČR, ICT v akademickej sfére, e-Government dnes a zajtra s pohľadu samospráv, diskusia, odchod z Hradca Králové

4.  Stručný priebeh rokovaní, resp.  študijného pobytu:
7.04.2013 – nedeľa:
14,30 vstup na české územie od Moravského Jána, 17,30 hod. príchod do hotela.

8.04.2013 – pondelok:
7,45 hod. – registrácia
8,00 hod. - Višegrádská konferencia V4DIS 2013:
Išlo o stretnutie zástupcov verejnej správy krajín Višegrádskej štvorky, ktoré tradične sprevádza ISSS (Internet v štátnej správe a samospráve). 
Medzi témami rezonovali projekty e-turismu, otázky týkajúce sa ďalšieho rozvoja cezhraničnej spolupráce a aj skúsenosti z implementácie moderných technológií v širokom spektre oblastí spätých s verejnou správou. Nosníkom konferencie bolo však vyhodnotenie projektu LDA-V4 (Lokálna digitálna agenda V4). Ktorého cieľom bolo zmapovať stav VS V4. Realizátorom bol Kraj Vysočina a zúčastnila sa na ňom množstvo organizácií a inštitúcií VS V4. Išlo hlavne o uplatnenie ICT v územnej samospráve s finalizáciou orientácie na jej uplatnenie pre potreby samospráv, vzťah samospráv a štátu, spoluprácu v rámci V4 ako aj financovania projektov ICT.
10,30 hod. - Oficiálne slávnostné zahájenie:
Trvalo do obedňajších hodín a predstavili sa na ňom napr.:  pp. P.Sobotka (Senát Parlamentu ČR), J.Kubice (minister MV ČR) a rada predstaviteľov rezortov a samospráv.
13,15 hod. – e-Government k procesnej reforme:
Túto tému prezentovali viacerí odborníci MV na e-Government ČR p.Beneš a p.Šmardová s témami ako Procesné modelovanie agend v kontexte reformy ŠS a prínosu e-Governmentu pre ŠS.
16,40 hod. – Dostupnosť informácií pre hendikepovaných:
Prednáška bola zameraná tému Rozvoj prístupnosti informácií, ktorú prezentoval p.Rada z MV ČR a niesol sa najmä v rovine zabezpečenia rovného prístupu informácií pre všetkých, včítane osôb so zdravotným postihnutím v zmysle Dohody o právach OZP s prístupnosťou nielen na webové stránky, ale aj prístupnosťou k digitálnym dokumentom, k elektronickým formulárom a k rozhraniam a aplikáciám pre komunikáciu s občanom.

9.04.2013 – utorok:
9,30 hod. – Ďalší rozvoj GIS v ČR:
Z viacerých prezentácií najviac zaujala téma Vedľajšie výstupy projektu Digitálna mapa VS – legislatívna podpora vedenia technickej mapy obce a predstavenie projektu DMVS (digitálna mapa VS), ktorých začiatok sa datuje od roku 2012. Bol predstavený rozvoj služieb e-Governmentu v Olomouckom kraji, ktorý sa zameriava hlavne na digitálnu mapu VS, digitalizáciu a ukladanie máp a najmä vnútornú integráciu úradov a ich integráciu s ISVS.
10,10 hod. - ICT v akademickej sfére:
Z nášho pohľadu bola zaujímavá prezentácia Vysoká škola ako platforma mnohých rovín ICT a ako základ vzdelávania budúcich odborníkov v ICT s konkretizáciou na Vysokú školu polytechnickú v Jihlave (VŠPJ), ktorá je zameraná na aplikovanú vzdelanosť, poskytuje rôznorodé študijné programy a v neposlednej miere napomáha vzdelanostnému rozvoju regiónu.
11,10 hod. – e-Government dnes a zajtra s pohľadu samospráv:
Z viacerých predstavených tém rezonovala prezentácia Čo očakávať od programového obdobia 2014 až 2020 a Procesné modelovanie agend (životných situácií), ktorej problematika je riešená aj v rámci budovania e-Governmentu na Slovensku a prakticky funguje už niekoľko rokov v SR v rámci funkcionality ÚPVS (Ústredného portálu VS), ktorý je jedným z nosníkov rozvoja e-Governmentu na Slovensku.
13,10 hod. – pokračovala diskusia k uvedenej téme.
16,00 hod. – odchod z Hradca Králové.
18,30 hod. – príchod na územie SR.

5.  Odporúčané závery:
Z odbornej konferencie ISSS 2013 nevyplynuli žiadne závery.

6.   Prehľad prinesenej dokumentácie a miesto jej uloženia
Nebola prinesená žiadna dokumentácia.

7.   Osobitne vyhodnotený očakávaný prínos ZPC
Zefektívnenie IE Governmentu v rezorte školstva cez ÚIPŠ

8.    Spôsob zverejnenia výsledkov ZPC, prenos získaných informácií
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR

Súhlasím so zverejnením správy na internete

Správu vypracoval: JUDr., Ing. Peter Kulhánek
Dátum: 10. 04. 2013
Správu schválil: